*Likumprojekts*

**Grozījumi Augstskolu likumā**

Izdarīt Augstskolu likumā (Latvijas Republikas Saeimas un Ministru Kabineta Ziņotājs, 1996, 1. nr.; 1997, 3. nr.; 2001, 1. nr.; 2003, 12. nr.; 2004, 13. nr.; 2006, 8. nr.; 2007, 6., 11. nr.; 2008, 15. nr.; 2009, 2., 14. nr.; Latvijas Vēstnesis, 2009, 194. nr.; 2010, 38., 206. nr.; 2011, 117., 202. nr.; 2012, 190. nr.; 2013, 40., 92., 188. nr.; 2014, 214., 257. nr.; 2016, 108., 125., 241. nr.; 2017, 90., 236. nr.; 2018, 36., 132., 216. nr.) šādus grozījumus:

1. Aizstāt visā likumā vārdu “laikrakstā” ar vārdiem “oficiālajā izdevumā”.

2. Izslēgt 8.5 pantu.

3. 8.6 pantā:

izteikt pirmās daļas 3., 4. un 5. punktu šādā redakcijā:

“3) ja gada laikā pēc augstskolas vai filiāles reģistrēšanas nav licencēta neviena studiju programma;

4) ja gada laikā pēc studiju programmas licencēšanas nav uzsākta paredzēto studiju programmu īstenošana;

5) ja par visām augstskolas vai koledžas studiju programmām ir pieņemts lēmums par studiju programmu licencēšanas atcelšanu;”;

izteikt pirmās daļas 7. punktu šādā redakcijā:

“7) ja ārkārtas akreditācijas rezultātā ir pieņemts lēmums atcelt vai anulēt augstskolas akreditāciju.”;

izteikt otrās daļas 1. punktu šādā redakcijā:

“1) izziņota studējošo uzņemšana, uzņemti studējošie, uzsākta studiju programmu īstenošana vai veikta cita veida izglītojoša darbība studiju programmā, kas nav tikusi licencēta;”.

4. Izslēgt 9. panta trešās daļas pirmo teikumu.

5. 46. pantā:

izteikt pirmo daļu šādā redakcijā:

“(1) Augstskola un koledža ir tiesīga uzņemt studējošos noteiktā studiju programmā tikai pēc attiecīgās studiju programmas licencēšanas.”;

izteikt piekto un sesto daļu šādā redakcijā:

“(5) Augstskolas un koledžas līdz katra kalendārā gada 1. decembrim publisko savā mājaslapā internetā uzņemšanas prasības studiju programmās nākamajam akadēmiskajam gadam.

(6) Augstskolas un koledžas katru gadu nosaka sākuma termiņu reflektantu reģistrācijai un uzņemšanai augstskolas un koledžas studiju programmās un attiecīgi beigu termiņu reflektantu reģistrācijai un uzņemšanai, kas nav vēlāks par divām nedēļām pirms pirmā semestra sākuma. Pirms uzņemšanas sākuma termiņa augstskolai un koledžai nav tiesību slēgt ar studijām saistītus līgumus ar iespējamiem reflektantiem.”

6. 55. pantā:

izteikt pirmās daļas ievaddaļu šādā redakcijā:

“(1) Studiju programma ietver visas viena akadēmiskā grāda vai profesionālās kvalifikācijas iegūšanai nepieciešamās prasības. Studiju programmas ievaros var izveidot studiju programmas apakšprogrammu (apakšprogrammas), kas irstudiju programmas sastāvdaļa un kas atbilst konkrētai zinātnes nozarei, tautsaimniecības nozarei vai iegūstamajai profesionālai kvalifikācijai. Studiju programmu reglamentē speciāls dokuments — studiju satura un realizācijas apraksts, kas:”;

papildināt pirmās daļas 2. punkta a) apakšpunktu pēc vārdiem “konkrētās studiju programmas” ar vārdiem “un apakšprogrammas”;

papildināt pirmās daļas 2. punkta c) apakšpunktu, 6., 7. un 8. punktu pēc vārda “programma” (attiecīgā skaitlī un locījumā) ar vārdiem “un apakšprogrammu (attiecīgā skaitlī un locījumā)”;

papildināt ceturtās daļas otro teikumu pēc vārdiem “kurā ietver studiju programmas” ar vārdiem “un apakšprogrammas”.

7. Izteikt 55.1 panta trešās daļas pirmo un otro teikumu šādā redakcijā:

“Lai uzsāktu kopīgās studiju programmas īstenošanu, tā ir jālicencē. Studiju programmu licencēšanas noteikumus un kārtību nosaka Ministru kabinets.”

8. 55.2 pantā:

izteikt pirmās daļas pirmo un otro teikumu šādā redakcijā:

“Ikvienas studiju programmas īstenošanas uzsākšanai ir nepieciešams licencēt attiecīgu studiju programmu. Pēc studiju programmas licencēšanas Akadēmiskās informācijas centrs informāciju par studiju programmu ieraksta izglītības programmu reģistrā.”;

izteikt astotās daļas ievaddaļu šādā redakcijā:

“(8) Studiju kvalitātes komisija lēmumu par studiju programmas licencēšanas atcelšanu var pieņemt, ja:”;

izslēgt 12. daļā vārdus “studiju programmas licences paraugu”.

9. Izslēgt 55.3 panta 12. daļā vārdus “studiju virziena akreditācijas lapas paraugu”.

10. Aizstāt 66. panta piektajā daļā vārdus “Izglītības un zinātnes ministrijas Augstākās izglītības un zinātnes departamenta pārstāvis” ar vārdiem “par augstākās izglītības politikas izstrādi atbildīgās Izglītības un zinātnes ministrijas struktūrvienības pārstāvis.”.

11. Izteikt 70. panta 9. punktu šādā redakcijā:

“9) pieņem lēmumu par augstskolu un koledžu akreditāciju;”.

12. Papildināt 85. pantu ar sestodaļu šādā redakcijā:

“(6) Šā panta pirmās, otrās, trešās, ceturtās un piektās daļas noteikumus nepiemēro, ja izglītības dokuments personai izsniegts ārvalstī, ar kuru Latvija noslēgusi starptautisku līgumu par izglītības dokumentu savstarpēju atzīšanu, un tas paredz atšķirīgu izglītības dokumentu un akadēmisko grādu atzīšanas kārtību.”

13. 87. pantā:

papildināt otro daļu ar 2.1 punktu šādā redakcijā:

“21) dzimums;”;

izteikt otrās daļas 6.punktu šādā redakcijā:

“6) akadēmiskā amata pildīšanas sākuma un beigu datums attiecīgajā augstskolā vai koledžā;”;

papildināt otro daļu ar 8. punktu šādā redakcijā:

“8) par mobilitāti (formālās un neformālās izglītības, profesionālās apmācības vai darba pieredzes iegūšanu ārvalstīs).”;

izteikt ceturto daļu šādā redakcijā:

“(4) Informāciju par izmaiņām šā panta otrajā daļā minētajās ziņās augstskola vai koledža ievada akadēmiskā personāla reģistrā ne vēlāk kā 10 darba dienu laikā pēc izmaiņām.”

14. Izteikt informatīvās atsauces uz Eiropas Savienības direktīvām 3. punktu šādā redakcijā:

“3) Eiropas Parlamenta un Padomes 2016. gada 11. maija direktīvas 2016/801 par nosacījumiem attiecībā uz trešo valstu valstspiederīgo ieceļošanu un uzturēšanos pētniecības, studiju, stažēšanās, brīvprātīga darba, skolēnu apmaiņas programmu vai izglītības projektu un viesaukles darba nolūkā.”

Izglītības un zinātnes ministre Ilga Šuplinska

Vīza:

Valsts sekretāre Līga Lejiņa